	[image: image1.jpg]



РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00048/2014-04
20.02.2015. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 20.02.2015. године, донела је

О Д Л У К У

о акредитацији студијског програма
Утврђује се да УНИВЕЗИТЕТ У БЕОГРАДУ-ФАКУЛТЕТ СПОРТА И ФИЗИЧКОГ ВАСПИТАЊА са седиштем у БЛАГОЈА ПАРОВИЋА 156, БЕОГРАД, ПИБ: 101014582, Матични број: 07009283,  испуњава прописане стандарде за акредитацију студијског програма  Докторске студије - ЕКСПЕРИМЕНТАЛНЕ МЕТОДЕ ИСТРАЖИВАЊА ХУМАНЕ ЛОКОМОЦИЈЕ у оквиру поља медицинских наука и то за 14 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕЗИТЕТ У БЕОГРАДУ-ФАКУЛТЕТ СПОРТА И ФИЗИЧКОГ ВАСПИТАЊА са седиштем у БЛАГОЈА ПАРОВИЋА 156, БЕОГРАД, је дана 13.01.2014. године поднела захтев за акредитацију студијског програма  Докторске студије - ЕКСПЕРИМЕНТАЛНЕ МЕТОДЕ ИСТРАЖИВАЊА ХУМАНЕ ЛОКОМОЦИЈЕ у оквиру поља медицинских наука под бројем 612-00-00048/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕЗИТЕТ У БЕОГРАДУ-ФАКУЛТЕТ СПОРТА И ФИЗИЧКОГ ВАСПИТАЊА и предлог одлуке, достављени су Комисији за акредитацију и проверу квалитета.
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕЗИТЕТ У БЕОГРАДУ-ФАКУЛТЕТ СПОРТА И ФИЗИЧКОГ ВАСПИТАЊА  за студијски програм  Докторске студије - ЕКСПЕРИМЕНТАЛНЕ МЕТОДЕ ИСТРАЖИВАЊА ХУМАНЕ ЛОКОМОЦИЈЕ  у оквиру поља медицинских наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма, са следећим образложењем.
Студијски програм садржи све законом предвиђене елементе и има законом предвиђени број ЕСПБ бодова. Назив дипломе доктор наука-физичко васпитање и спорт је у складу са Листом звања коју је утврдио Национални савет за високо образовање. Студијски програм је прихваћен од стране Сената Универзитета у Београду 16.10. 2013. године. 
Основни квантитативни подаци о програму су:
1. Број наставника на студијском програму= 20
      Број наставника са пуним радним временом=  16

            Број наставника са непуним радним временом = 4 
Број ментора= 10

      Број ментора са пуним радним временом=  7

Број ментора са непуним радним временом = 3
2. Трајање програма= 3 године
3. Број ЕСПБ бодова= 180 
4. Број студената који се уписује на прву годину=14  
5. Просечан број часова активне наставе недељно по години 
(I- 20 часова недељно: 8 П+ 12 СИР, II- 24 часа недељно: 8 П+ 16 СИР, III- 24 часа недељно: СИР).

Укупан број часова предавања на 3 године= 480
6. Проценат изборности на програму= 52.78%
7. Просечно оптерећење наставника на програму= 0.80 часова недељно
8. Проценат наставе коју држе наставници са пуним радним временом= 82.61%
Посебан стандард:  Компетентност високошколске установе за реализацију докторских студија
На основу описа стандарда и приложене документације о испуњености овог стандарда, може да се закључи да се научноистраживачки и стручни рад на Факултету  обавља у складу са краткорочним (годишњим: 2013/14) и дугорочним (петогодишњим: 2011/15) плановима научноистраживачког рада. Министарство просвете, науке и технолошког развоја је акредитовало Факултет спорта и физичког васпитања у Београду за обављање научноистраживачке делатности 28.05.2012. године.

Установа је приложила тражене податке на основу којих се констатује да Факултет испуњава све прописане посебне стандарде за реализацију програма докторских студија, који се односе на научноистраживачки рад. Број одбрањених магистарских теза у установи је 377, број одбрањених докторских дисертација је 188, број публикација у претходној школскиј години је 95, а број научноистраживачких пројеката који се тренутно реализују у установи је 13.
Стандард 1: Структура студијског програма

Из описа стандарда 1, стандарда 4, стандарда 5 и књиге предмета, може се констатовати да програм одговара захтевима стандарда. Студијски програм има 180 ЕСПБ бодова. Студије трају шест семестра. Студијски програм се реализује у два одвојена модула: Модул фундаменталних истраживања хумане локомоције и Модул примењених истраживања хумане локомоције. Оба модула имају заједничке основе које се реализују на првој години студија. Студијски програм садржи обавезне и изборне предмете, студијски истраживачки рад и израду докторске дисертације у оквиру којих је оптерећење студената исказано бројем ЕСПБ бодова и равномерно је распоређено кроз све семестре. 

Стандард 2: Сврха студијског програма
На основу описа стандарда и прилога може да се констатује да је сврха програма јасно дефинисана. Сврха студијског програма је заокруживање процеса образовања студената Факултета и стицање највишег звања из области науке о физичком васпитању и спорту. Студијски програм омогућује упознавање са савременим научним сазнањима и достигнућима у области хумане локомоције, формирање критичког става, критичког мишљења и стицање потребних компентенција. Програм обезбеђује стицање компентенција које су друштвено, не само оправдане и корисне, него и неопходне.

Стандард 3: Циљеви студијског програма

Циљеви студијског програма докторских студија су јасно формулисани и подразумевају стицање одређених фундаменталних, теоријских и  практичних, примењивих знања, коришћење релевантних метода и техника истраживања, оспособљавање за праћење савремене литературе, коришћење база података, коришћење савремене опреме која је потребна за научноистраживачки рад, упознавање са савременим информационо-комуникационим технологијама, тумачење резултата истраживања и развој критичког мишљења.

Стандард 4: Компетенције дипломираних студената

Савладавањем програма студенти стичу прописане опште и предметно специфичне способности: могу самостално да решавају практичне и теоријске проблеме, организују и остварују развојна и научна истраживања, као и да се укључе у остварење међународних научних пројеката.
Узимајући у обзир структуру студијског програма, констатује се да ће савладавањем студијског програма студенти бити оспособљени да се самостално баве научноистраживачким радом, критички мисле, делују креативно и независно, као и да поштују принципе етичког кодекса добре научне праксе.
Стандард 5: Курикулум

Курикулум студијског програма садржи обавезне и изборне предмете, студијски истраживачки рад и израду докторске дисертације. Број часова активне наставе недељно у свих 6 семестара је најмање 20, а удео предавања у укупном броју часова активне наставе на студијском програму износи 480, што је у складу са стандардима. 

Спецификацијом сваког предмета у студијском програму предвиђене су предиспитне обавезе, њихов удео у укупном броју поена, као и начин полагања испита. Број ЕСПБ бодова предвиђен за докторску дисертацију и предмете који су у непосредној вези са дисертацијом износи 100 и већи је од 50% укупног броја ЕСПБ бодова на студијском програму.
Студент има обавезу да, пре завршетка докторске дисертације, а у вези са облашћу докторске дисертације, објави бар један рад у научном часопису од међународног значаја са листе ресорног министарства.
Стандард 6:  Квалитет, савременост и међународна усаглашеност студијског програма

Студијски програм докторских студија је целовит и свеобухватан и усаглашен са другим програмима на Факултету. Програм је формално и структурно усаглашен са акредитованим програмима из области физичког васпитања и спорта у међународном окружењу:

· СЛОВЕНИЈА, University of Ljubljana, Faculty of Sport ,
· АУСТРИЈА, University of Innsbruk, Faculty of Psychology and Sport Science,
· ГРЧКА, University of Thessaly, Trikala, The Department of Physical Education and Sport Science,
· СЈЕДИЊЕНЕ АМЕРИЧКЕ ДРЖАВЕ: University of Delaware (The Biomechanics and Movement Science program)
Стандард 7: Упис студената

Услови уписа на студијски програм докторских академских студија су у складу са захтевима који су прописани законом, и са расположивим кадровским, просторним и материјално техничким условима. На докторске студије се може уписати лице које:
· има завршене мастер академске студије, или има академски степен магистра наука, или има VII-1 степен школске спреме

· поседује знање једног од светских језика.
Број од 14 студената који се уписује на студијски програм усклађен са просторним кадровским и другим могућностима установе и са бројем од 10 ментора.
Стандард 8: Оцењивање и напредовање студената

Прегледом структуре студијског програма и спецификације предмета, констатује се да студенти стичу одређени број ЕСПБ бодова за сваки предмет. Праћење и оцењивање студената врши се континуирано према књизи предмета докторских студија.
У опису о испуњености овог стандарда наведени су услови везани за реализацију докторске дисертације - израда докторске дисертације почиње пријавом истраживачког пројекта после трећег семестра и завршава одбраном. Услови за одбрану су  а) положени испити, б) испуњене обавезе предвиђене програмом, в) публиковање најмање једног рада у категорији међународних научних часописа, из области која је повезана са темом докторске дисертације.
Остварени научни доприноси се оцењују  према броју научних публикација.

Стандард 9  Наставно особље

На студијском програму докторских студија ангажовано је 20 наставникa (16 са пуним радним временом, и 4 са непуним радним временом). Просечно оптерећење наставника на недељном нивоу износи 0,80 часова. Преко 50% наставника укључено је у научноистраживачке пројекте.
На основу описа стандарда, књиге предмета, компетентности наставника и резултата остварених на пројектима, закључује се да свих 20 наставника задовољава услове стандарда за учешће у настави на докторским студијама у пољу друштвено-хуманистичких наука, односно има најмање 12 бодова категорије M11; М12; М13; М14; М21; М22; М23; М24; М31; М32; М33; М34 и М51 из одговарајуће области. 
Број од 10 предложених ментора може да води планирани број од 14 студената на студијском програму. Ментори су:
1. Милош Кукољ 
2. Станимир Стојиљковић
3. Душан Угарковић
4. Миливој Допсај 
5. Драган Мирков 
6. Александар Недељковић
7. Владимир Илић 
8. Слободан Јарић
9. Слађан Милановић 
10. Саша Филиповић 
Из документације се може закључити да сви ментори задовољавају услове стандарда у пољу друштвено-хуманистичких наука, односно имају најмање 4 бода у часопису са ССЦИ, ЕРИХ, ХЕИНОНЛИНЕ, ЕКОЛИБРИ листе и 20 бодова у часопису категорије M11; М12; М13; М14; М21; М22; М23; М24; М31; М32; М33; М34 и М51, осим ментора Владимира Илића, који има 5 радова у часописима категорије М23, односно задовољава услове стандарда у пољу медицинских наука. Број компетентних наставника, а посебно ментора обезбеђује оспособљавање студената докторских студија за самостални научни рад.

Стандард 10: Организациона и материјална средства

На основу приложене документације може да се констатује да је за реализацију студијског програма обезбеђен одговарајући простор: за извођење наставе: обезбеђене су слушаонице, 4 амфитеатра и 2 учионице, затим Методичко-истраживачка лабораторија, са пратећом опремом базираном на савременим информационо-комуникационим технологијама, информатичка учионица са 20 места и др.
Библиотека располаже читаоницом са 16 рачунара и библиотечким фондом потребним за планирани програм докторских студија, као и приступом базама података које су неопходне за израду докторске дисертације и за научноистраживачки рад.

Стандард 11 Контрола квалитета
Установа редовно прати квалитет студијског програма кроз периодичну спољашњу и унутрашњу проверу. У оквиру годишњих извештаја о самовредновању и периодичног Извештаја о самовредновању и оцени квалитета из 2013. године, разматран је и студијски програм докторских студија и предложене су мере за његово унапређење.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
УНИВЕЗИТЕТ У БЕОГРАДУ-ФАКУЛТЕТ СПОРТА И ФИЗИЧКОГ ВАСПИТАЊА са седиштем у БЛАГОЈА ПАРОВИЋА 156, БЕОГРАД, ПИБ: 101014582, Матични број: 07009283, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма   Докторске студије - ЕКСПЕРИМЕНТАЛНЕ МЕТОДЕ ИСТРАЖИВАЊА ХУМАНЕ ЛОКОМОЦИЈЕ у оквиру поља медицинских наука и то за 14 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

